PRAVIDLÁ 
HODNOTENIA VÝSKUMNÝCH PRACOVNÍKOV

SLAVISTICKÉHO ÚSTAVU JÁNA STANISLAVA
SLOVENSKEJ AKADÉMIE VIED,
VEREJNEJ VÝSKUMNEJ INŠTITÚCIE
(ďalej len „organizácia“)

Článok 1

Podľa týchto pravidiel sa hodnotí a boduje vedecká činnosť:

a)	výskumných pracovníkov organizácie, ktorí sú v pracovnom pomere s organizáciou,
b)	odborných pracovníkov organizácie s filologickým vzdelaním, ktorí sú v pracovnom pomere s organizáciou na ustanovený týždenný pracovný čas. 

Článok 2 
Publikačná činnosť (evidovaná v organizácii)

(1)	Publikačná činnosť osôb uvedených v čl. 1, pokiaľ je evidovaná v organizácii, sa hodnotí nasledovným bodovým hodnotením:

1.	vedecká monografia alebo vedecká edícia prameňa vydaná v cudzom jazyku 
	v zahraničnom vydavateľstve (AAA)							180 
2.	vedecká monografia alebo vedecká edícia prameňa vydaná v domácom 
vydavateľstve (AAB)					               			140 
3. 	štúdia charakteru vedeckej monografie (min 3 AH) v monografiách a zborníkoch 
    	vydaná v cudzom jazyku v zahraničnom vydavateľstve (ABA)			70 
4.	štúdia charakteru vedeckej monografie (min 3 AH) v monografiách a zborníkoch 
    	v domácom vydavateľstve (ABA, ABB)						40 
5.	kapitola v cudzom jazyku vo vedeckej monografii vydanej 
    	v zahraničnom vydavateľstve (ABC)							35 
6.	kapitola vo vedeckej monografii vydanej v domácom 
    	vydavateľstve (ABD)									25 
7.	kapitola vo vysokoškolskej učebnici vydanej v zahraničnom/domácom 
    	vydavateľstve (ACC, ACD)								5 
8.	vysokoškolská učebnica vydaná v zahraničnom /domácom 
     	vydavateľstve (ACA, ACB)								15 
9.	vysokoškolské skriptá a učebné texty (BCI)						15 
10.	vedecký článok uverejnený v zahraničnom karentovanom vedeckom časopise 
     	(ADC, ADD)										80 
11.	vedecký článok uverejnený v domácom karentovanom vedeckom časopise  
     	(ADC, ADD)										80                                                                                                     
11.	vedecký článok uverejnený v časopise, ktorý je registrovaný 
      	v databázach Web of Science (ďalej len „WoS“) alebo SCOPUS 
      	(ADM/ADN)										70 
12.	vedecký článok uverejnený v cudzom  jazyku v zahraničnom 
      	vedeckom časopise (ADE)								40 
13.	vedecký článok uverejnený v zahraničnom /domácom 
      	vedeckom časopise (ADE, ADF)							25/20 
14.	vedecký článok uverejnený v cudzom jazyku v zahraničnom 
      	recenzovanom vedeckom zborníku (AEC)						30 
15.	vedecký článok uverejnený v zahraničnom/domácom recenzovanom 
      	vedeckom zborníku (AEC, AED)							30 
16.	príspevok z vedeckej konferencie v cudzom jazyku 
      	uverejnený v zahraničnom konferenčnom recenzovanom  
      	zborníku (AFA/AFB, AFC/AFD)							30 
17.	príspevok z vedeckej konferencie uverejnený 
      	v zahraničnom/domácom konferenčnom recenzovanom zborníku 
      	(AFA/AFB, AFC/AFD)								20 
18.	odborná knižná publikácia vydaná v zahraničnom/ domácom 
      	vydavateľstve (BAA/BAB)								15/10 
19.	odborné práce publikované v periodických alebo neperiodických 
      	publikáciách (BDE, BDF, BEE, BEF)							5 
20.	kapitoly v odborných knižných publikáciách vydané 
      	v domácich vydavateľstvách, kapitoly v učebniciach a v učebných 
      	textoch (BBB, BCK)									7 
21.	vedúci autorského kolektívu monografie vydanej v zahraničí 
v cudzom jazyku                                                                                                  	90
22.     vedúci autorského kolektívu monografie vydanej v SR                                    	50                                
23.     hlavný editor / spolueditor(i) zborníka vydaného 
	v zahraničí v cudzom jazyku								50/30 
24.	hlavný editor / spolueditor(i) zborníka vydaného v SR				30/10

(2)	Na účely týchto pravidiel sa pod pojmom cudzí jazyk rozumejú svetové jazyky: ruský, nemecký, anglický a francúzsky jazyk a ostatné slovanské i neslovanské jazyky. 

Článok 3 
Ohlasy na vedeckú a odbornú publikačnú činnosť
(evidované v organizácii)

Ohlasy na vedeckú a odbornú publikačnú činnosť osôb uvedených v čl. 1 týchto pravidiel, pokiaľ sú evidované v organizácii, sa hodnotia nasledovným bodovým hodnotením:  

Bodové hodnotenie 
1.	citácia v zahr./dom. publikáciách registrovaná 
v citačných indexoch WoS a v databáze SCOPUS					10 
2.	citácia v zahr./dom. publikáciách neregistrovaná 
v citačných indexoch									5/3 
3.	recenzia v zahr./dom. publikáciách							5/3 
4.	vyžiadaná recenzia vydavateľa na zahraničnú publikáciu
vo svetovom jazyku									30
5.	vyžiadaná recenzia od vydavateľa  na domácu  publikáciu				10

Článok 4 
Grantová činnosť (v organizácii)

Grantová činnosť osôb uvedených v čl. 1 týchto pravidiel, pokiaľ je realizovaná v organizácii, sa hodnotí nasledovným bodovým hodnotením: 
Bodové hodnotenie 
1.	hlavný riešiteľ zahraničného grantu (Horizont a pod.)			150
2.	zástupca hlavného riešiteľa zahraničného grantu (Horizont a pod.)		75                
3.	spoluriešiteľ zahraničného grantu  (Horizont a pod)				30
4.	hlavný riešiteľ domáceho grantu (APVV a pod.)				50
5.	zástupca hlavného riešiteľa domáceho grantu (APVV a pod.)		40	 
6.	spoluriešiteľ domáceho grantu (APVV a pod.)				30 
7.	hlavný riešiteľ domáceho grantu (VEGA a pod.)				30                         
8.	zástupca hlavného riešiteľa domáceho grantu (VEGA a pod)		10	
9.	spoluriešiteľ domáceho grantu (VEGA a pod)			            5 

Článok 5
Iné vedecké, odborné  a organizačné aktivity

Iné vedecké a odborné aktivity osôb uvedených v čl. 1 týchto pravidiel, ktoré sú uvedené v tomto článku, sa hodnotia nasledovným bodovým hodnotením:
 
                                                                                                      Bodové hodnotenie 
1.	predseda vedeckej rady								15
2.	členstvo vo vedeckej rade							5
3.	členstvo v správnej rade							5
4.	garantovanie / spolugarantovanie doktorandského študijného programu	7 / 5
5.	školiteľ doktoranda								10
6.	hlavný redaktor vedeckého časopisu 
     	(zahraničného/domáceho)							30/20
7.	členstvo v redakčnej rade vedeckého časopisu 
     	(zahraničného/domáceho)							20 
8.	riaditeľ / zástupca riaditeľa  pracoviska					30/15
9.	vedúci vedeckovýskumných úsekov						15
10.     výkonný redaktor časopisu Slavica Slovaca					20
11.     zodpovedný redaktor zväzku edície MBSLS					20
12.	členstvo v Sneme SAV, komisiách SAV a poradenská 
    	činnosť pre orgány SAV						5
13.	členstvo v iných významných štátnych, vedeckých ale aj mimovládnych
     	organizáciách									5
14.	hlavný organizátor / spoluorganizátor vedeckých konferencií		15/5
15.	posudzovanie návrhov vedeckých projektov v rámci 
	domácich aj zahraničných grantových schém (VEGA, APVV, 
	Horizont 2020, ERA (European Research Council), ERA-NET a pod.)	15
16.    Hodnotiteľ domáceho grantu                                                                          5                          

Článok 6
Celkové hodnotenie
                                      
(1)	Organizácia na základe celkového súčtu bodov podľa článkov 1 až 5 týchto pravidiel priebežne vyhodnocuje vedeckú a inú pracovnú činnosť svojich pracovníkov uvedených v čl. 1.

(2)	Pracovníci organizácie podľa v čl. 1 sú povinní za ročné hodnotené akreditačné obdobie dosiahnuť minimálne tento počet bodov za jeden rok hodnotenia, pričom polovica bodov sa musí získať na základe vedeckej publikačnej činnosti:

–	vedúci vedeckí pracovníci								200
– 	samostatní vedeckí pracovníci								150
– 	vedeckí  pracovníci									100
– 	odborní pracovníci s filologickým vzdelaním						60

(3)	Tieto pravidlá slúžia na vyhodnotenie vedeckých aktivít pracovníkov uvedených v čl. 1 za celé akreditačné obdobie organizácie. Ročné výsledky sa vypočítajú tak, že sa celková pracovná aktivita jednotlivého pracovníka za celé akreditačné obdobie vydelí počtom rokov. Priebežne sa budú uverejňovať aj ročné hodnotenia, ktoré majú len orientačný charakter a slúžia na vykazovanie činnosti pre predsedníctvo Slovenskej akadémie vied za príslušný rok a pre udeľovanie odmien.
(4)	Aktivity pracovníkov organizácie uvedených v čl. 1, ktorí sú s organizáciou v pracovnom pomere v rozsahu menšom ako 100% sa budú posudzovať v zmysle týchto pravidiel primerane podľa výšky ich úväzku alebo trvania ich pracovného pomeru.
(5)	V prípade spoluautorstva monografií, článkov a štúdií sa počet bodov rozdelí podľa reálnej participácie na týchto dielach.
(6)  	Monografie, ktoré sú vydávané v druhom a ďalšom vydaní, budú hodnotené polovičným počtom bodov, ako prvé vydanie.
(7) 	Monografie, ktoré presiahnu rozsah 10 AH, budú hodnotené individuálne podľa reálneho počtu AH.
(8)	Splnenie povinnosti podľa týchto pravidiel sa prvý raz hodnotí za obdobie 2016 -2019. 

Článok 7
Spoločné ustanovenia

Pracovníci organizácie podľa čl. 1 sú povinní vo svojich publikačných výstupoch výslovne uviesť, že ich pracoviskom, resp. pôsobiskom, je organizácia. V prípade nesplnenia tejto povinnosti v publikačnom výstupe sa tento publikačný výstup nemusí započítať do hodnotenia a bodovania publikačnej činnosti pracovníka podľa týchto pravidiel.

Článok 8
Záverečné ustanovenia

(1)	Správna rada organizácie predložila návrh týchto pravidiel hodnotenia výskumných pracovníkov poverenému členovi dozornej rady dňa 14.7.2018 a predsedovi vedeckej rady dňa 14.7.2018. Dozorná rada sa k návrhu týchto pravidiel hodnotenia výskumných pracovníkov vyjadrila dňa 16.7.2018; vedecká rada sa k návrhu týchto pravidiel hodnotenia výskumných pracovníkov vyjadrila dňa 16.7.2018. Správna rada schválila tieto pravidlá hodnotenia výskumných pracovníkov dňa 17.7.2018.
(2)	Tieto pravidlá hodnotenia výskumných pracovníkov nadobúdajú účinnosť deň po ich zverejnení na webovom sídle organizácie.

V Bratislave dňa 17.7.2018
						.....................................................................
						          Prof. PhDr. Peter Žeňuch, DrSc.
					   		 	   riaditeľ 
      Slavistického ústavu Jána Stanislava SAV, v. v. i.